ทราบข่าวว่าร้าน Buta Shabu เปิดสาขาใหม่ใกล้ๆบ้าน เลยลองแวะมาทานดู ปกติทานที่สาขา Bee Hive เมืองทองธานี สาขานี้ตั้งอยู่ที่ Vanilla Moon ถนนจันทร์ครับ ร้านตั้งอยู่ชั้นหนึ่งครับ อยู่ตรงข้ามกับร้านไอศครีม Movenpick วันนี้เลือกทานแบบุฟเฟ่ห์ 499+ ครับ วันนี้มาทานสี่คน เลยได้สองเตา น้ำซุปมีให้เลือกสามแบบครับ มีแบบชาบู, สุกี้น้ำดำและกะเพรา ส่วนน้ำจิ้มมีน้ำจิ้มสุกี้และโชยุครับ เครื่องดื่มมีน้ำเปล่า ชาเขียวร้อนและเย็น วันนี้ตั้งใจมาทานซาซิมิครับ ไม่ค่อยเน้นชาบูเท่าไหร่ อาหารสดดีครับ ยกเว้นหอยแมลงภู่นิวซีแลนด์ มีกลิ่นครับ แซลมอลซาซิมิสดแต่ชิ้นหนาไม่เท่าสาขา Bee Hive ครับ ส่วนของหวานมีไอศครีมฮาเก้นดาสให้เลือกสามรสและไอศครีมกูลิโกะรสคุกกี้เพียงรสเดียวครับ บรรยากาศร้านโล่งสบายครับ มีประมาณสิบโต๊ะ ตอนนี้ทางร้านรับเฉพาะเงินสดนะครับ